Hmm,  The Timesi veeb suvest tasuliseks. Seal aeg-ajalt väärt lugemist otsimas ju käin, nii et kahju. Kui sama sammu astuks päris veebilemmik ehk võrratu Guardian, oleks kuri karjas. Siis peab vist tõesti maksma hakkama, sest ilma kvaliteetse ajakirjanduseta ju läbi ei saa. Rääkimata kõigest muust kaunist, mida see Briti pärl oma lehekülgedel pakub.  Või ehk peaks ümber õppima. Internetisõltuvus aina suureneb. Ei suuda enam õhtuti kuigi kaua näoraamatutest ja geemailidest eemal olla. Päeval töö juures passides niikuinii. Huvitav, miks ma ikkagi nõnda harva raamatuid kätte võtan? Või mis, tapab silmi seegi lõbu.  Aga täna on Laura päev. Vaevu suudan uskuda, et napilt kahekümnene tütarlaps selliseid laule suudab kirjutada ning neid veel säärase veenvusega esitab. I speak because i can to anyone i trust enough to listen.